ମୁମ୍ବାଇଃ ବଲିଓଡର ଖ୍ୟାତନାମା ଅଭିନେତ୍ରୀ ଶ୍ରୀଦେବୀଙ୍କ ପରଲୋକ ଶନିବାର ଦୁବାଇ ଠାରେ ହୋଇଥିବାର ସୂଚନା ମିଳିଛି। ମୃତ୍ୟୁ ବେଳକୁ ତାଙ୍କୁ ମାତ୍ର ୫୪ ବର୍ଷ ବୟସ ହୋଇଥିଲା।
ଦୁବାଇ ଠାରେ ଜଣେ ସମ୍ପର୍କୀୟଙ୍କ ବିବାହରେ ଯୋଗଦାନ ସମୟରେ ଏଭଳି ଏକ ଦୁଃଖଦାୟକ ଘଟଣା ଘଟିଥିଲା। ଶ୍ରୀଦେବୀଙ୍କ ସହ ବିବାହ ପାର୍ଟିରେ ସ୍ୱାମୀ ବୋନି କପୁର ଏବଂ ଝିଅ ଘୁସି ମଧ୍ୟ ଥିଲେ। ସେଠାରେ ହଠାତ୍ ତାଙ୍କ ହୃଦଘାତ ହୋଇଥିଲା ପରେ ଡ଼ାକ୍ତର ତାଙ୍କୁ ମୃତ ଘୋଷଣା କରିଥିଲେ।
ମାତ୍ର ୪ ବର୍ଷ ବୟସରୁ ଅଭିନୟ କ୍ଷେତ୍ରରେ ପାଦ ଦେଇଥିଲେ ଶ୍ରୀଦେବୀ। ଚାନ୍ଦିନୀ, ୨୦୧୨ରେ ଇଙ୍ଗଲିସ ଭିଙ୍ଗଲିସ, ମିଷ୍ଟର ଇଣ୍ଡିଆ ଆଦି ଫିଲ୍ମରେ ଅଭିନୟରେ ଜାଦୁ ଦେଖାଇ ପାରିଥିଲେ ଶ୍ରୀଦେବୀ।
